ทอล์ก-กะ-เทย

ทอล์ก-กะ-เทยส์ เป็นรายการโทรทัศน์ประเภทวาไรตี้ทอล์กโชว์ ผลิตโดยจีเอ็มเอ็มทีวี โดยมี นิติ ชัยชิตาทร เป็นพิธีกรผู้ดำเนินรายการ ปัจจุบันออกอากาศทุกวันเสาร์ เวลา 22:30  ทางจีเอ็มเอ็ม 25

ประวัติ 
ทอล์ก-กะ-เทย เริ่มออกอากาศครั้งแรกเมื่อวันที่ 1 พฤศจิกายน พ.ศ. 2558 ในชื่อ ทอล์ก-กะ-เทย Tonight ทุกวันอาทิตย์ ทางช่องจีเอ็มเอ็ม 25 โดยเคยออกอากาศซ้ำทางช่องแบงแชนแนล ในวันพฤหัสบดีของสัปดาห์ถัดมา (รีรันตอนแรกวันที่ 5 พฤศจิกายน พ.ศ. 2558) และได้ออกอากาศซ้ำเป็นครั้งสุดท้ายเมื่อวันที่ 24 ธันวาคม พ.ศ. 2558 ซึ่งเป็น 1 สัปดาห์ก่อนที่ช่องแบงแชนแนลจะยุติการออกอากาศ (31 ธันวาคม พ.ศ. 2558) 

เมื่อวันที่ 24 มิถุนายน พ.ศ. 2561 ทอล์ก-กะ-เทย Tonight ได้ออกอากาศตอนสุดท้ายทางช่องจีเอ็มเอ็ม 25 และจะย้ายไปออกอากาศทางช่องวันในรูปแบบโฉมใหม่ด้วยแนวคิด "A little laugh makes a lot of love." พร้อมกับเปลี่ยนชื่อรายการเป็น ทอล์ก-กะ-เทย One Night เริ่มวันที่ 18 กรกฎาคม พ.ศ. 2561</small>

เมื่อวันที่ 21 ธันวาคม พ.ศ. 2562 ทอล์ก-กะ-เทย One Night ได้ออกอากาศตอนสุดท้ายทางช่องวัน และจะย้ายกลับมาออกอากาศอีกครั้งทางจีเอ็มเอ็ม 25พร้อมกับเปลี่ยนชื่อรายการอีกครั้งเป็น  ทอล์ก-กะ-เทย  เริ่มวันที่ 11 มกราคม พ.ศ. 2563

ระยะเวลาในการออกอากาศ 

* ตั้งแต่วันที่ 24 เมษายน - 12 มิถุนายน 2559 ระยะเวลาออกอากาศของรายการเหลือเพียง 30 นาที โดยเปลี่ยนเวลาเริ่มออกอากาศเป็น 23.00 น. เนื่องจากมีรายการ Shape Your City ที่ผลิตโดยจีเอ็มเอ็มทีวีเช่นเดียวกัน มาออกอากาศแทนในเวลาเริ่มเดิม (22.30 - 23.00 น.)

รายชื่อตอนและแขกรับเชิญ

ชื่อรูปแบบและช่วงต่าง ๆ ของรายการ 
รูปแบบของรายการคือวาไรตี้ทอล์กโชว์ที่แบ่งออกเป็นหลายช่วง โดยมีช่วงพูดคุยกับแขกรับเชิญเป็นช่วงหลักในทุกสัปดาห์ และมีช่วงพิเศษต่าง ๆ ที่มักไม่ซ้ำกันในแต่ละสัปดาห์ ดังนี้

 ทอล์ก-กะ-… 
เป็นช่วงเวลาในการพูดคุยกับกลุ่มแขกรับเชิญที่เปลี่ยนไปในแต่ละสัปดาห์ ด้วยบรรยากาศที่เป็นกันเองมากขึ้นบนโซฟาในห้องส่ง ซึ่งแขกรับเชิญในกลุ่มนั้นอาจเคยรู้จักกันหรืออาจไม่เคยร่วมงานกันมาก่อน  โดยปกติแล้วแขกรับเชิญของช่วงนี้จะยังอยู่ต่อในช่วงอื่น ๆ ของรายการ 

 ฟรีฟอร์ม
เป็นช่วงที่มีรูปแบบไม่แน่นอน จะเปลี่ยนไปตามความคิดและความต้องการของพิธีกร 

 อาทิตย์ที่แล้วค่ะคุณ 
เป็นข่วงเล่าข่าวสารต่าง ๆ ในช่วงไม่กี่สัปดาห์ก่อนหน้า ทั้งที่เกิดขึ้นในประเทศไทยและต่างประเทศในรูปแบบของพิธีกรที่มีสอดแทรกมุขตลกชวนขำขัน โดยอาจมีบุคคลที่เป็นข่าวมาปรากฏตัวให้สัมภาษณ์กับพิธีกรอีกด้วย

 หอเจี๊ยะ
เป็นช่วงการไปเยี่ยมหอของนักศึกษาของมหาวิทยาลัยต่าง ๆ โดยไปสัมภาษณ์สภาพความเป็นอยู่ และให้นักศึกษาลองทำอาหารเมนูน่าอร่อยร่วมกับพิธีกร

 ยายกรุแตก หรือ กรุเพลงเก่า
เป็นช่วงที่นำเพลงฮิตเก่ามาขับร้องโดยศิลปินหน้าใหม่ ไม่ว่าจะเป็นศิลปินจาก เดอะวอยซ์ไทยแลนด์, เดอะสตาร์ ค้นฟ้าคว้าดาว และ ทรู อะคาเดมี่ แฟนเทเชีย เพื่อให้ผู้ชมยุคสมัยใหม่ที่ไม่เคยได้ฟังได้รู้จัก และชวนให้ผู้ชมที่รู้จักอยู่แล้วได้ย้อนรำลึกถึงเพลงนั้น ๆ

 ข่าวธุรกิจเธอ หรือ ข่าวธุรกิจเธอดีเพียงใด ต่างกันเพียงไหนธุรกิจเรา
เป็นช่วงแจ้งข่าวสารต่าง ๆ ทั้งที่เกี่ยวข้องและไม่เกี่ยวข้องกับรายการ โดยมักจะเป็นข่าวสารเกี่ยวกับสินค้าหรือการจัดงานของผู้สนับสนุนรายการ

 PR ทุกอย่างให้ได้ภายใน 30 วินาที
เป็นข่วงแจ้งข่าวสารหรือโฆษณาต่าง ๆ ที่ไม่เกี่ยวข้องกับรายการเช่นเดียวกับช่วงข่าวธุรกิจเธอ แต่มีความแตกต่างที่ในช่วงนี้เนื้อหาทุกอย่างจะถูกเผยแพร่ในเวลาเพียงแค่ 30 วินาที

 Special
เป็นช่วงพิเศษเนื่องในโอกาสต่าง ๆ ปกติมักจะมาแทนช่วงทั้งหมดของรายการในสัปดาห์นั้น ๆ โดยช่วง Special ที่เคยออกอากาศมาแล้ว ได้แก่ ครบรอบ 1 ปี ตอนที่ 50, POMPAM's FAVORITE SISTERS ตอนที่ 95, POMPAM's FAVORITE MEN ตอนที่ 105 และคู่บุญหนุนนาย (Tonight ตอนที่ 106, One Night ตอนที่ 25)

รางวัล

อ้างอิง

แหล่งข้อมูลอื่น 

 
 
 
 ทอล์ก-กะ-เทย One Night ที่ one31.net
 ทอล์ก-กะ-เทย Tonight  ที่ gmm25.com

จีเอ็มเอ็มทีวี
รายการโทรทัศน์ไทย
รายการโทรทัศน์ที่เริ่มออกอากาศตั้งแต่ พ.ศ. 2558
รายการโทรทัศน์ช่องจีเอ็มเอ็ม 25
รายการโทรทัศน์ช่องวัน